Man vas nadat kreefsterte gevind is | Netwerk24
Man vas nadat kreefsterte gevind is
'n Man (34) is Saterdag 7 September in Darling in hegtenis geneem vir die onwettige besit van en handel in kreefsterte.
Lede van die Wes-Kaapse seegrenseen­heid het inligting opgevolg wat hulle na 'n winkel in die Darling-gebied gelei het. Die perseel is deursoek en daar is op 77 kreefsterte beslag gelê. Die verdagte sou na verwagting gister (Maan­dag) in die Malmesbury-landdroshof verskyn.
Die bevelvoerder van Milnerton-kluster, genl.maj. Aneeqah Jordaan, en kapt. Johnwyn Saayman, Darling-stasiebevel­voerder, het hul dank uitgespreek teenoor die gemeenskap en vennote van die polisie vir hul toewyding en pogings om te help in die stryd teen misdaad.